Marqaret Lenqdon

Marqaret Lenqdon() — ABŞ-lı dilçi olmuşdur. O, Amerikanın Cənub-Qərbi və Kaliforniyada danışılan bir çox dilini öyrənmiş və sənədləşdirmişdir. Tədqiqat apardığı dillər arasında Kumeyaay və Luiseno dilləri yer alır.

Akademik karyerası
Lenqdon (qızlıq soyadı Storms) Belçikada anadan olmuş və İkinci Dünya Müharibəsindən sonra ABŞ-a köçmüşdür.
O, fransız və flamand dillərində böyümüşdür. 1966-cı ildə Kaliforniya Universitetinin (Berkeley) Linqvistika fakültəsində Meri Haasın rəhbərliyi altında doktorluq dərəcəsi almışdır.

Onun doktorluq dissertasiyası Diequeno dilinin Mesa Qrande dialektinin lüğəti olmuşdur.

Lenqdon, 1965-1991-ci illərdə Kaliforniya Universitetinin (San Dieqo) Linqvistika Departamentində dərs demiş, 1985-1988-ci illərdə departamentin rəhbəri olmuşdur.

O, karyerası boyunca Cənub-Qərbi Amerika dilləri üzrə müxtəlif yerli qəbilə ağsaqqalları ilə çalışmışdır. Mesa Qrande dilinin ilk lüğətini tərtib etmişdir.

Lenqdon Yuman dilləri sahəsində aparıcı mütəxəssislərdən biri olmuşdur.

Tədrisi
O, 17 məzun dissertasiyasına rəhbərlik etmiş və bu dissertasiyalarda Navaxo, Palauan, Mojave, Havasupai, Seri və digər dillər araşdırılmışdır.

San Dieqo Kaliforniya Universitetində tələbələri arasında Pamela Munro, Leanne Hinton, Çeril Hinton, Stiv Elster və Loni Lenqdon kimi dilçilər yer alır.

Seçilmiş nəşrləri
 Langdon, Margaret. 1970. A Grammar of Diegueño: The Mesa Grande Dialect. University of California Publications in Linguistics 66. Berkeley.
 Langdon, Margaret. 1974. Comparative Hokan-Coahuiltecan Studies, a Survey and Appraisal. Janua Linguarum, Series Critica, 4. The Hague-Paris-New York: Mouton and Co.
 Langdon, Margaret. 1979. Some Thoughts on Hokan with Particular Reference to Pomoan and Yuman. In The Languages of Native America, Lyle Campbell and Marianne Mithun, eds., pp. 562–649. Austin and London: University of Texas Press, 
 Langdon, Margaret. 1986. Hokan-Siouan Revisited. In New Perspectives in Language, Culture and Personality (Proceedings of the Edward Sapir Centenary Conference, Ottawa, 1-3 Oct. 1984), W Cowan, M.K. Foster, and K. Koemer, eds., pp. 111–146. Amsterdam/Philadelphia: John Benjamins Publishing Co.
 Langdon, Margaret. 1990. Morphosyntax and Problems of Reconstruction in Yuman and Hokan. In Linguistic Change and Reconstruction Methodology, Philip Baldi, ed., pp. 57–72. Trends in Linguistics, Studies and Monographs 45. Berlin-New York-Amsterdam: Mouton de Gruyter.

 İstinadlar